CELEX: 31981D0896
Language: el
Date: 1981-10-23 00:00:00
Title: 81/896/EOK: Απόφαση τής Επιτροπής τής 23ης Οκτωβρίου 1981 περί τής καταβολής, γιά τό έτος 1980, τής χρηματικής συμμετοχής τής Κοινότητος στίς εργασίες επιθεωρήσεως καί επιβλέψεως τών θαλασσίων υδάτων τής Ιρλανδίας (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0896

81/896/EOK: Απόφαση τής Επιτροπής τής 23ης Οκτωβρίου 1981 περί τής καταβολής, γιά τό έτος 1980, τής χρηματικής συμμετοχής τής Κοινότητος στίς εργασίες επιθεωρήσεως καί επιβλέψεως τών θαλασσίων υδάτων τής Ιρλανδίας (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 327 της 14/11/1981 σ. 0033 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Οκτωβρίου 1981  περί της καταβολής, για το έτος 1980, της χρηματικής συμμετοχής της Κοινότητος στις εργασίες επιθεωρήσεως και επιβλέψεως των θαλασσίων υδάτων της Ιρλανδίας  (Το κείμενο στην αγγλική γλώσσα είναι το μόνο αυθεντικό)  (81/896/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 78/640/ΕΟΚ του Συμβουλίου της 25ης Ιουλίου 1978 σχετικά με τη χρηματική συμμετοχή της Κοινότητος στις εργασίες επιθεωρήσεως και επιβλέψεως των θαλασσίων υδάτων της Δανίας και της Ιρλανδίας (1), και ιδίως το άρθρο 1 παράγραφος 2,  Εκτιμώντας:  ότι το άρθρο 1 παράγραφος 2 της αποφάσεως 78/640/ΕΟΚ προβλέπει για την Ιρλανδία ότι η εν λόγω συμμετοχή καθορίζεται σε ποσό 46 εκατομμυρίων ECU για την περίοδο από 1ης Ιανουαρίου 1977 έως 31 Δεκεμβρίου 1982·  ότι το πρόγραμμα που υπέβαλε η Ιρλανδία για την επίβλεψη των θαλασσίων υδάτων που υπάγονται στη δικαιοδοσία της, και το οποίο περιέχει πρόβλεψη δαπανών τόσο για τις μεσοπρόθεσμες όσο και για τις βραχυπρόθεσμες εργασίες, ελέγχθηκε από την Επιτροπή η οποία αποφάσισε για την επιλεξιμότητα των δαπανών αυτών μέχρι 61 127 890 ECU (2), με την επιφύλαξη της επανεξετάσεως οριστικής επιλογής του τύπου αναγνωριστικού αεροσκάφους πριν από την καταβολή της χρηματικής συμμετοχής της Κοινότητος·  ότι η υποβληθείσα από τις ιρλανδικές αρχές αίτηση αφορά τις δαπάνες που πραγματοποιήθηκαν κατά τη διάρκεια της περιόδου από 1ης Ιανουαρίου 1980 έως 31 Δεκεμβρίου 1980· ότι οι εν λόγω δαπάνες ανήλθαν στο ποσό των 5 662 681,35 ιρλανδικών λιρών·  ότι στις εν λόγω δαπάνες συμπεριλαμβάνεται ποσό ύψους 18 598,67 ιρλανδικών λιρών που αντιστοιχεί σε εργασίες οι οποίες, λόγω της φύσεώς τους, δεν είναι δυνατόν να συγκαταλεγούν στις ενέργειες για τις οποίες προβλέπεται χρηματοδοτική συμμετοχή της Κοινότητος· ότι, ως εκ τούτου, το ποσό αυτό δεν είναι δυνατόν να θεωρηθεί επιλέξιμο για επιστροφή σύμφωνα με το άρθρο 1 παράγραφος 2·  ότι, από επισταμένη εξέταση της αιτήσεως επιστροφής του έτους 1979, που πραγματοποιήθηκε βάσει των τελευταίων στοιχείων που δόθηκαν από τις ιρλανδικές αρχές, προκύπτει ότι το ποσό που καταβλήθηκε για το χρόνο αυτόν δεν είναι το πραγματικά οφειλόμενο ποσό, εξαιτίας της μη επιλεξιμότητας δαπανών ίδιας φύσεως μ' αυτές που αναφέρθηκαν ανωτέρω· ότι πρέπει, κατά συνέπεια, η διαφορά μεταξύ του ποσού που ήδη καταβλήθηκε και του πραγματικά οφειλόμενου ποσού για το έτος 1979, που ανέρχεται σε 19 253,20 ιρλανδικές λίρες, να αφαιρεθεί από το ποσό της χρηματοδοτικής συμμετοχής της Κοινότητος η οποία πρέπει να καταβληθεί στην Ιρλανδία για το έτος 1980·  ότι οι συνολικά καθαρές δαπάνες που πρέπει να επιστραφούν στην Ιρλανδία για την περίοδο από 1ης Ιανουαρίου 1980 έως 31 Δεκεμβρίου 1980 ανέρχονται συνεπώς σε 5 624 830 ιρλανδικές λίρες ·  ότι πρέπει να εξασφαλισθεί η επιστροφή αυτών των δαπανών σμφωνα με το άρθρο 1 παράγραφος 2·  ότι ζητήθηκε η γνώμη της Επιτροπής FEOGA για τα χρηματοδοτικά θέματα, και ιδίως για τα διαθέσιμα χρηματικά μέσα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η χρηματική συμμετοχή της Κοινότητος στις επιλέξιμες δαπάνες που πραγματοποιήθηκαν από την Ιρλανδία, για το έτος 1980, καθορίζεται σε 5 624 830 ιρλανδικές λίρες.  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 23 Οκτωβρίου 1981.  Για την 'Επιτροπή  Giorgios CONTOGEORGIS  Μέλος της Επιτροπής  (1) ΕΕ αριθ. L 211 της 1. 8. 1978, σ. 34.  (2) Απόφαση της Επιτροπής της 15. 5. 1979.